Төсөл

**МОНГОЛ УЛСЫН ХУУЛЬ**

2018 оны … дугаар Улаанбаатар

сарын …-ны өдөр хот

**МОНГОЛ УЛСЫН ИХ ХУРЛЫН ЧУУЛГАНЫ ХУРАЛДААНЫ ДЭГИЙН**

**ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Монгол Улсын Их Хурлын чуулганы хуралдааны дэгийн тухай хуульд доор дурдсан агуулгатай бүлэг, зүйл, хэсэг, заалт нэмсүгэй:

**1//91 дүгээр зүйлийн 91.9 дэх хэсэг:**

“91.9.Төслийн агуулга, бодлого, зарчмыг алдагдуулахгүйгээр төслийн зүйл, хэсэг, заалтыг уялдуулах, найруулга, үг хэллэг, дэс дараалал, бүтцийн шинжтэй саналыг багцлан нэг санал хураалт явуулж болно.”

**2/10 дугаар зүйлийн 10.3 дахь хэсэг:**

“10.3.Улсын Их Хурлын Тамгын газар хэлэлцэж байгаа асуудлын онцлогийг харгалзан төсөл, тодорхой асуудлыг нэгдсэн хуралдаанаар хэлэлцүүлэх “Хуралдаан удирдах дараалал”-ыг бэлтгэж, хуралдаан даргалагчид өгөх бөгөөд хуралдаан даргалагч уг дарааллын дагуу нэгдсэн хуралдааны үйл ажиллагааг зохион байгуулна.

**3/101 дүгээр зүйлийн 101.1.4, 101.1.5 дахь заалт:**

“101.1.4.энэ хуулийн 101.1.3-т заасны дагуу эрхээ хасуулсан гишүүн хуралдааны дэгийг дахин зөрчвөл хуралдааны танхимаас гаргах асуудлыг гишүүдийн олонхийн саналаар шийдвэрлэх;

101.1.5.гишүүн хэлэлцэж байгаа асуудалтай холбогдолгүй асуудлаар үг хэлвэл хуралдаан даргалагч нэг удаа сануулах, сануулгыг зөрчвөл тухайн үг хэлэх хугацааг дуусгавар болгох;”

**4/19 дүгээр зүйлийн 19.6 дахь хэсэг:**

“19.6.Засгийн газар Хууль тогтоомжийн тухай хуулийн 21.13-т заасан дүгнэлт гаргасан бол уг дүгнэлтийг хууль зүйн асуудал эрхэлсэн Засгийн газрын гишүүн энэ хуулийн 19.3.2-т заасан санал, дүгнэлтийн дараа 10 минутад багтаан танилцуулна. Засгийн газрын дүгнэлттэй холбогдуулан гишүүн асуулт асууж, үг хэлэхгүй.”

**5/23 дугаар зүйлийн 23.1.3 дахь заалт:**

“23.1.3.энэ хуулийн 23.1.1-д заасан танилцуулгатай холбогдуулан гишүүд асуулт асуух.”

**6/Гурав1 дүгээр бүлэг:**

“**ГУРАВ1 ДҮГЭЭР БҮЛЭГ**

**Монгол Улсын Үндсэн хуульд нэмэлт, өөрчлөлт**

**оруулах хуулийн төслийг хэлэлцэх журам**

**241 дүгээр зүйл.Үндсэн хуульд нэмэлт, өөрчлөлт оруулах төсөл хэлэлцэх журам**

241.1.Үндсэн хуульд нэмэлт, өөрчлөлт оруулах төслийг энэ хууль болон Монгол Улсын Үндсэн хуульд нэмэлт, өөрчлөлт оруулах журмын тухай хуульд заасан журмаар хэлэлцэнэ.

24**1**.2.Байнгын хорооны хуралдаанд тухайн Байнгын хороонд харьяалагддаг нийт гишүүний дөрөвний гурваас доошгүйн ирцтэй бол түүнийг Үндсэн хуулийн нэмэлт, өөрчлөлтийг авч хэлэлцэхэд хүчин төгөлдөр гэж үзнэ.

24**1**.3.Үндсэн хуулийн нэмэлт, өөрчлөлтийн төслийг хэлэлцэхэд энэ хуулийн 4.1, 4.3 хамаарахгүй.

24**1**.4.Төслийг чуулганы хуралдаанаар хэлэлцэхэд гишүүний асуулт асуух хугацаа 8 минутаас илүүгүй, нэмэлт асуулт асуух хугацаа 2 минутаас илүүгүй, гишүүний асуултад хариулах хугацаа 8 минутаас илүүгүй, нэмэлт хариулт, тайлбар өгөх хугацаа 2 минутаас илүүгүй, гишүүн үг хэлэх хугацаа 10 минутаас илүүгүй, Байнгын хороо санал, дүгнэлтээ танилцуулах хугацаа 20 минутаас илүүгүй байна.

24**1**.5.Монгол Улсын Үндсэн хуульд нэмэлт, өөрчлөлт оруулах журмын тухай хуулийн 11.3.5-д заасны дагуу нууцаар санал хураахаар шийдвэрлэснээс бусад тохиолдолд санал хураалтыг илээр явуулна.

24**1**.6.Монгол Улсын Үндсэн хуульд нэмэлт, өөрчлөлт оруулах төслийн хэлэлцүүлэгтэй холбоотой мэдээллийг нийтэд зарлан мэдээлэх, төслийг нийтэлж санал авах, түүнийг нэгтгэн судлах, хэлэлцүүлгийн явцад ирсэн саналыг нэгтгэн танилцуулах үйл ажиллагааг Төрийн байгуулалтын байнгын хороо, Тамгын газар хариуцан зохион байгуулна.

**242 дугаар зүйл.Төслийг нэг дэх хэлэлцүүлэгт бэлтгэх**

24**2**.1.Төрийн байгуулалтын байнгын хороо төслийг нэг дэх хэлэлцүүлэгт бэлтгэнэ.

24**2**.2.Төрийн байгуулалтын байнгын хорооны хуралдаанаар хууль санаачлагчийн илтгэлийг сонсоно.

24**2**.3.Төрийн байгуулалтын байнгын хорооны хуралдаанаар гишүүд хууль санаачлагчийн илтгэлтэй холбогдуулан асуулт асууж, үг хэлж болох бөгөөд хэлэлцэх эсэх асуудлаар цөөнх болсон гишүүн нэгдсэн хуралдаанд үг хэлэх хүсэлтээ Байнгын хорооны санал, дүгнэлтэд тусгуулж болно.

24**2**.4.Төрийн байгуулалтын байнгын хорооны хуралдаанаар төслийг хэлэлцэх эсэх талаар санал хураалт явуулж хуралдаанд оролцсон гишүүдийн гуравны хоёроос доошгүйн саналаар уг төслийг нэгдсэн хуралдаанаар хэлэлцэх эсэх талаар санал, дүгнэлт гаргана.

**243 дугаар зүйл.Төслийн нэг дэх хэлэлцүүлэг явуулах**

24**3**.1.Нэгдсэн хуралдаанаар Монгол Улсын Үндсэн хуульд нэмэлт, өөрчлөлт оруулах журмын тухай хуулийн 12 дугаар зүйлд заасан журмын дагуу төслийн нэг дэх хэлэлцүүлэг явуулж, хоёр дахь хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлнэ.

24**3**.2.Нэгдсэн хуралдаанаар төслийг хэлэлцэхийг зөвшөөрөөгүй бол хууль санаачлагчид буцаах тухай Улсын Их Хурлын тогтоол батлагдсанд тооцно.

**244 дүгээр зүйл.Төслийг хоёр дахь хэлэлцүүлэгт бэлтгэх**

24**4**.1.Байнгын хороод Монгол Улсын Үндсэн хуульд нэмэлт, өөрчлөлт оруулах журмын тухай хуулийн 13 дугаар зүйлд заасан журмын дагуу төслийг хоёр дахь хэлэлцүүлэгт бэлтгэнэ.

24**4**.2.Бусад Байнгын хороо төслийг хэлэлцэж, санал, дүгнэлтээ Төрийн байгуулалтын байнгын хороонд хүргүүлнэ.

24**4**.3.Байнгын хороо төслийг хоёр дахь хэлэлцүүлэгт бэлтгэх үед гишүүд хууль санаачлагчаас асуулт асууж, саналаа урьдчилан бичгээр томъёолж хуралдаан даргалагчид өгсний үндсэн дээр түүнийхээ үндэслэлийг тайлбарлан 5 минутаас илүүгүй хугацаанд үг хэлж санал хураалгах, санал нь Байнгын хорооны нийт гишүүний дөрөвний гурваас доошгүйн дэмжлэг аваагүй бол нэгдсэн хуралдаанд зарчмын зөрүүтэй саналаа тайлбарлан үг хэлж санал хураалгах хүсэлтээ Байнгын хорооны санал, дүгнэлтэд тусгуулж болно.

24**4**.4.Тухайн Байнгын хороонд харьяалагддаг гишүүн төслийн талаар бичгээр санал ирүүлж болох бөгөөд санал гаргасан гишүүн хуралдаанд өөрөө оролцоогүй ч гаргасан саналыг нь хэлэлцэж санал хураалт явуулна.

24**4**.5.Төслийг Байнгын хорооны хуралдаанаар хэлэлцэх үед түүнд харьяалагдсан гишүүд таслах эрхтэй оролцоно.

24**4**.6.Саналын нэг томьёоллоор 3 хүртэл удаа санал хурааж болох бөгөөд 2 удаа дөрөвний гурваас доошгүйн дэмжлэг авсан саналыг Байнгын хорооны дэмжсэн санал гэж үзнэ.

24**4**.7.Бусад Байнгын хороо, нам, эвслийн бүлэг санал, дүгнэлтдээ дараахь асуудлыг тусгана:

24**4**.7.1.төслийг хэлэлцүүлэгт бэлтгэсэн талаархи мэдээлэл;

24**4**.7.2.зарчмын зөрүүтэй саналын томьёолол, үндэслэл, шаардлага;

24**4**.7.3.санал хураалтын дүн.

24**4**.8.Бусад Байнгын хороо, нам, эвслийн бүлгээс зарчмын зөрүүтэй саналын томьёолол ирүүлсэн бол саналын үндэслэлийг санал тус бүрээр 5 минутаас илүүгүй хугацаанд Төрийн байгуулалтын байнгын хорооны хуралдаанд тайлбарлан санал хураалгана.

24**4**.9.Төрийн байгуулалтын байнгын хороо бусад Байнгын хороо, нам, эвслийн бүлэг, гишүүний гаргасан саналын томьёоллыг нэг бүрчлэн хэлэлцэн санал хураалт явуулна. Байнгын хорооны нийт гишүүний дөрөвний гурваас доошгүйн дэмжлэг аваагүй бол зарчмын зөрүүтэй саналыг төсөлд тусгах шаардлагагүй санал гэж үзнэ.

24**4**.10.Төрийн байгуулалтын байнгын хорооны хуралдаанаар төслийг нэгдсэн хуралдааны хоёр дахь хэлэлцүүлэгт бэлтгэсэн талаар санал, дүгнэлт гаргана.

**245 дугаар зүйл.Төслийн хоёр дахь хэлэлцүүлэг явуулах**

24**5**.1.Нэгдсэн хуралдаанаар Монгол Улсын Үндсэн хуульд нэмэлт, өөрчлөлт оруулах журмын тухай хуулийн 14 дүгээр зүйлд заасан журмын дагуу төслийн хоёр дахь хэлэлцүүлэг явуулна.

24**5**.2.Төслийн талаар Байнгын хороо, нам, эвслийн бүлэг, гишүүдээс гаргасан зарчмын зөрүүтэй саналыг дэмжсэн болон эсрэг байр суурьтай гишүүн тус бүр 5 минутаас илүүгүй хугацаанд үг хэлсний дараа санал хураалт явуулна.

**246 дугаар зүйл.Төслийг гурав дахь хэлэлцүүлэгт бэлтгэх**

24**6**.1.Төрийн байгуулалтын байнгын хороо дараахь журмаар төслийг нэгдсэн хуралдааны гурав дахь хэлэлцүүлэгт бэлтгэнэ:

24**6**.1.1.нэгдсэн хуралдааны хоёр дахь хэлэлцүүлгээр Улсын Их Хурлын нийт гишүүний дөрөвний гурваас доошгүйн дэмжлэг авсан саналыг төсөлд нэмж тусган эцсийн хувилбарын төсөл болон гурав дахь хэлэлцүүлэгт бэлтгэсэн тухай санал, дүгнэлт бэлтгэх;

24**6**.1.2.энэ хуулийн 24**6**.1.1-д заасан төсөл, санал, дүгнэлтийг Байнгын хорооны гишүүдэд 3-аас доошгүй хоногийн өмнө урьдчилан тарааж, хуралдаанаар хэлэлцэх;

24**6**.1.3.төслийн зүйл, хэсэг, заалтад найруулгын засвар хийх саналын томьёоллыг Байнгын хорооны нийт гишүүний дөрөвний гурваас доошгүйн саналаар хэлэлцэж, шийдвэрлэх.

24**6**.2.Төрийн байгуулалтын байнгын хороо нэгдсэн хуралдааны хоёр дахь хэлэлцүүлгээр дэмжигдсэн саналыг өөрчлөх буюу хүчингүй болгох санал, дүгнэлт гаргах, Улсын Их Хурлын гишүүн, цөөнх хоёр дахь хэлэлцүүлгээр батлагдсан саналаасаа зөрүүтэй болон өөр зүйл, хэсэг, заалт нэмэх санал гаргахыг тус тус хориглоно.

24**6**.3.Төрийн байгуулалтын байнгын хорооны хуралдаанаар төслийг нэгдсэн хуралдааны гурав дахь хэлэлцүүлэгт бэлтгэсэн талаархи санал, дүгнэлт гаргана.

**247 дугаар зүйл.Төслийн гурав дахь хэлэлцүүлэг явуулах**

24**7**.1.Нэгдсэн хуралдаанаар Монгол Улсын Үндсэн хуульд нэмэлт, өөрчлөлт оруулах журмын тухай хуулийн 15 дугаар зүйлд заасан журмын дагуу төслийн гурав дахь хэлэлцүүлэг явуулна.

24**7**.2.Төслийн гурав дахь хэлэлцүүлэгт бэлтгэсэн тухай Төрийн байгуулалтын байнгын хорооны санал, дүгнэлтийг сонссоны дараа гишүүд зөвхөн Байнгын хорооны санал, дүгнэлттэй холбогдуулан асуулт асууж болно.

24**7**.3.Төрийн байгуулалтын байнгын хорооноос төслийн зүйл, хэсэг, заалтад найруулга хийсэн бол найруулгын санал тус бүрийг 5 минутад багтаан тайлбарлаж, найруулгын санал бүрийг дэмжсэн болон эсрэг байр суурьтай гишүүд тус бүр 5 минутаас илүүгүй хугацаанд үг хэлж болно.

24**7**.4.Найруулгын томьёолол тус бүрээр санал хураалт явуулах бөгөөд Улсын Их Хурлын нийт гишүүний дөрөвний гурваас доошгүй нь дэмжсэн бол найруулгын томьёоллыг төсөлд тусгана.

24**7**.5.Хуулийн төслийг бүхэлд нь батлах саналыг Улсын Их Хурлын нийт гишүүний дөрөвний гурав, түүнээс дээш хувь нь “батлах” санал өгөөгүй бол төслийг хууль санаачлагчид нь буцаах тухай тогтоол батлагдсанд тооцно.

24**7**.6.Улсын Их Хурал шаардлагатай гэж үзвэл Үндсэн хуулийн нэмэлт, өөрчлөлтийг хэрэгжүүлэх арга хэмжээний тухай тогтоол, уг хуулийг дагаж мөрдөх журмын тухай хууль болон холбогдох бусад хууль тогтоомжид нэмэлт, өөрчлөлт оруулах төслийг энэ хуулийн 21-24 дүгээр зүйлд заасан журмын дагуу хэлэлцэн баталж болно.

**248 дугаар зүйл.Ард нийтийн санал асуулгаар Үндсэн хуульд нэмэлт, өөрчлөлт оруулах асуудлыг хэлэлцэх**

24**8**.1.Ард нийтийн санал асуулгаар Үндсэн хуульд нэмэлт, өөрчлөлт оруулах асуудлыг Ард нийтийн санал асуулгын тухай хууль, Монгол Улсын Үндсэн хуульд нэмэлт, өөрчлөлт оруулах журмын тухай хуулийн 17 дугаар зүйлд заасан журмын дагуу хэлэлцэнэ.

24**8**.2.Төрийн байгуулалтын байнгын хороо ард нийтийн санал асуулгад оруулах төслийг дараахь журмаар нэгдсэн хуралдааны нэг дэх хэлэлцүүлэгт бэлтгэнэ:

24**8**.2.1.нэгдсэн хуралдааны хоёр дахь хэлэлцүүлгээр Улсын Их Хурлын нийт гишүүний дөрөвний гурваас доошгүйн дэмжлэг авсан саналыг төсөлд нэмж тусган ард нийтийн санал асуулгад оруулах төсөл болон нэг дэх хэлэлцүүлэгт бэлтгэсэн тухай санал, дүгнэлт бэлтгэх;

24**8**.2.2.энэ хуулийн 24**8**.2.1-д заасан төсөл, санал, дүгнэлтийг Байнгын хорооны хуралдаанаар хэлэлцэх;

24**8**.2.3.ард нийтийн санал асуулгад оруулах төсөлд найруулгын засвар хийх саналын томьёоллыг Байнгын хорооны нийт гишүүний дөрөвний гурваас доошгүйн саналаар хэлэлцэж, шийдвэрлэх.

24**8**.3.Нэгдсэн хуралдаанаар ард нийтийн санал асуулгад оруулах төслийннэг дэх хэлэлцүүлгийг дараахь журмаар явуулна:

24**8**.3.1.Төрийн байгуулалтын байнгын хорооны санал, дүгнэлтийг сонсох;

24**8**.3.2.санал, дүгнэлттэй холбогдуулан Улсын Их Хурлын гишүүд асуулт асууж, тайлбар авах;

24**8**.3.3.Төрийн байгуулалтын байнгын хорооноос төслийн зүйл, хэсэг, заалтад найруулга хийсэн бол найруулгын санал тус бүрийг 5 минутад багтаан тайлбарлаж, найруулгын санал бүрийг дэмжсэн болон эсрэг байр суурьтай гишүүнтус бүр 5 минутаас илүүгүй хугацаанд үг хэлэх;

24**8**.3.4.найруулгын томьёолол тус бүрээр санал хураалт явуулах

24**8**.3.5.ард нийтийн санал асуулгад оруулах төслийг хоёр дахь хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлэх.

24**8**.4.Төрийн байгуулалтын байнгын хороо ард нийтийн санал асуулгад оруулах төслийг нэгдсэн хуралдааны хоёр дахь хэлэлцүүлэгт дараахь журмаар бэлтгэнэ:

24**8**.4.1.нэгдсэн хуралдааны нэг дэх хэлэлцүүлгээр Улсын Их Хурлын нийт гишүүний гуравны хоёроос доошгүй нь дэмжсэн найруулгын томьёоллыг тусгасан ард нийтийн санал асуулгад оруулах төслийг бэлтгэх;

24**8**.4.2.гишүүд төсөлтэй холбогдуулж асуулт асууж, үг хэлэх;

24**8**.4.3.ард нийтийн санал асуулгад оруулах төслийг нэгдсэн хуралдааны хоёр дахь хэлэлцүүлэгт оруулах талаар санал, дүгнэлт гаргах.

24**8**.5.Нэгдсэн хуралдаанаар ард нийтийн санал асуулгад оруулах төслийн хоёр дахь хэлэлцүүлгийг дараахь журмаар явуулна:

24**8**.5.1.Төрийн байгуулалтын байнгын хорооны санал, дүгнэлтийг сонсох;

24**8**.5.2.Улсын Их Хурлын гишүүд ард нийтийн санал асуулгад оруулах төсөлтэй холбогдуулан асуулт асууж, тайлбар авах, үг хэлэх;

24**8**.5.3.ард нийтийн санал асуулгад оруулах эхийг батлах санал хураалт явуулах.

24**8**.6.Ард нийтийн санал асуулгад оруулах Үндсэн хуулийн нэмэлт, өөрчлөлтийн эхийг батлах тухай Улсын Их Хурлын тогтоолыг Улсын Их Хурлын нийт гишүүний гуравны хоёроос доошгүйн саналаар батална.

24**8**.7.Төрийн байгуулалтын байнгын хорооны болон нэгдсэн хуралдаанаар ард нийтийн санал асуулга явуулах тухай Улсын Их Хурлын тогтоолын төслийг хэлэлцэж, Улсын Их Хурлын нийт гишүүний гуравны хоёроос доошгүйн саналаар батална.

**249 дүгээр зүйл.Ард нийтийн санал асуулгын дүнг Улсын**

**Их Хуралд танилцуулах**

24**9**.1.Нэгдсэн хуралдаанаар ард нийтийн санал асуулгын дүнгийн тухай Сонгуулийн ерөнхий хорооны даргын илтгэл, Төрийн байгуулалтын байнгын хорооны дүгнэлтийг сонсоно.

24**9**.2.Гишүүд Сонгуулийн ерөнхий хорооны даргын илтгэл, Төрийн байгуулалтын байнгын хорооны дүгнэлттэй холбогдуулан асуулт асууж, үг хэлж болно.

24**9**.3.Ард нийтийн санал асуулгаар батлагдсан хуулийн эхийг хуралдаан даргалагч уншиж сонсгосноор хүчин төгөлдөр болсонд тооцно.

24**9**.4.Ард нийтийн санал асуулгаар батлагдсан хуулийг хүчин төгөлдөр болсонд тооцсоноос хойш ажлын хоёр өдрийн дотор Улсын Их Хурлын дарга Монгол Улсын Ерөнхийлөгчид биечлэн хүргэж танилцуулна.

24**9**.5.Ард нийтийн санал асуулгаар батлагдсан хуулийн уг эхийг нотлох, хадгалах, албан ёсны эхийг нийтлэхэд Монгол Улсын Үндсэн хуульд нэмэлт, өөрчлөлт оруулах журмын тухай хуулийн 16.3, 16.4-т заасныг баримтална.”

**7/322 дугаар зүйл:**

**“322 дугаар зүйл.Үндсэн хуулийн цэцийн тогтоолоор хууль, Улсын Их Хурлын бусад шийдвэр хүчингүй болсонтой холбогдуулан холбогдох хууль, Улсын Их Хурлын бусад шийдвэрт**

**нэмэлт, өөрчлөлт оруулах журам**

322.1.Монгол Улсын Үндсэн хуулийн Жаран зургадугаар зүйлийн 4 дэх хэсэгт заасны дагуу Цэцийн тогтоолоор хууль, Улсын Их Хурлын бусад шийдвэрийг хүчингүй болгосон бол Улсын Их Хурал Монгол Улсын Үндсэн хуульд нийцүүлэн тухайн хууль, Улсын Их Хурлын бусад шийдвэрт зохих нэмэлт, өөрчлөлтийг оруулна.

322.2.Цэцийн тогтоолыг чуулганы үеэр хүлээн авсан бол ажлын 10 өдрийн дотор, чуулганы чөлөө цагт хүлээн авсан бол ээлжит болон ээлжит бус чуулган эхэлснээс хойш ажлын 10 өдрийн дотор холбогдох Байнгын хороо энэ хуулийн 322.1-д заасан хууль, Улсын Их Хурлын бусад шийдвэрт нэмэлт, өөрчлөлт оруулах тухай төслийг боловсруулж нэгдсэн хуралдаанд оруулах бөгөөд уг төслийн талаар Засгийн газар, холбогдох бусад байгууллагаас санал авахыг шаардахгүй.”

**8/481 дүгээр зүйл:**

**“481 дүгээр зүйл.Мэдээлэл сонсох**

481.1.Монгол Улсын Их Хурлын тухай хуулийн 19.2.7-д заасан мэдээллийг холбогдох байгууллага, албан тушаалтан Байнгын хороонд ирүүлнэ.

481.2.Энэ хуулийн 481.1-д заасан мэдээллийг тухайн асуудлыг эрхэлсэн Засгийн газрын гишүүн, холбогдох байгууллагын дарга, эсхүл тэдгээрийн орлогч хийнэ.

481.3.Байнгын хороо мэдээллийг сонсох үед гишүүд асуулт асууж, үг хэлж болно.

481.4.Байнгын хороо тухайн мэдээллийг сонсоод шаардлагатай гэж үзвэл хууль тогтоомжийн хэрэгжилтийг хангуулах талаар чиглэл өгч болно.”

**9/53 дугаар зүйлийн 53.1.4 дэх заалт:**

“53.1.4.Улсын Их Хурал энэ хуулийн 53.1.3-т заасан хууль, Улсын Их Хурлын бусад шийдвэрийн эцсийн найруулгатай танилцах үед Улсын Их Хурлын гишүүний гаргасан найруулга, үг хэллэгийн засварыг хуралдаан даргалагчийн зөвшөөрлөөр оруулах.”

**2 дугаар зүйл.**Монгол Улсын Их Хурлын чуулганы хуралдааны дэгийн тухай хуулийн 4 дүгээр зүйлийн 4.3 дахь хэсэгт “Байнгын хорооны хуралдааныг бусад Байнгын хорооны хуралдаан, нэгдсэн хуралдаантай давхцуулахгүйгээр зохион байгуулна.” гэсэн 2 дахь өгүүлбэр, 4 дүгээр зүйлийн 4.6 дахь хэсэгт “Завсарлагын хугацаанд нэгдсэн болон Байнгын, дэд, түр хорооны хуралдаанаар тухайн асуудлаар хэлэлцүүлэг явуулахгүй.” гэсэн 2 дахь өгүүлбэр, 6 дугаар зүйлийн 6.3 дахь хэсгийн “гар утас” гэсний дараа “, бусад хөдөлгөөнт төхөөрөмж” гэж, 8 дугаар зүйлийн 8.6 дахь хэсэгт “Тайлбар хийж, асуултад хариулж байгаа албан тушаалтан бодитой, үнэн зөв мэдээлэл өгөх, асуултад бүрэн хариулах үүрэгтэй бөгөөд санаатайгаар худал мэдээлэл өгсөн бол түүнийг огцруулах, төрийн албанаас халах үндэслэл болно.” гэсэн 2 дахь өгүүлбэр, 91 дүгээр зүйлийн 91.2 дахь хэсэгт “Хуралдааны ирцэд бүртгүүлэх, асуулт асуух, үг хэлэх, цахим тоолуураар санал өгөхөд биеийн давхцахгүй өгөгдөл /гарын хурууны хээ/-өөр идэвхждэг систем бүхий цахим тоолуурыг ашиглана.” гэсэн 2 дахь өгүүлбэр, 11 дүгээр зүйлийн 11.1.3 дахь заалтын “өргөх” гэсний дараа “, насаар хамгийн ахмад гишүүн гишүүний тангараг унших боломжгүй бол дараагийн насаар ахмад гишүүн гишүүний тангаргийг уншиж бусад гишүүд нь давтан хэлж тангараг өргөх” гэж, мөн зүйлийн 11.2 дахь хэсэгт “Насаар хамгийн ахмад гишүүн даргалах боломжгүй бол дараагийн насаар ахмад гишүүн даргална.” гэсэн 2 дахь өгүүлбэр, мөн зүйлийн 11.3 дахь хэсэгт “Тангараг өргөхтэй холбогдуулан Улсын Их Хурлын гишүүд асуулт асууж, үг хэлэхгүй.” гэсэн 2 дахь өгүүлбэр, 14 дүгээр зүйлийн 14.4 дэх хэсэгт “Дэд хорооны бүрэлдэхүүнд орсон гишүүн харьяалах Байнгын хорооны бүрэлдэхүүнээс гарвал тухайн дэд хорооны бүрэлдэхүүнээс чөлөөлөх тухай тогтоол батлагдсанд тооцно.” гэсэн 2 дахь өгүүлбэр, 16 дугаар зүйлийн 16.4 дэх хэсгийн “тэдгээрийг” гэсний дараа “анхны хэлэлцүүлгийн шатанд” гэж, 21 дүгээр зүйлийн 21.14 дэх хэсгийн “санал хурааж” гэсний дараа “болох бөгөөд” гэж, 32 дугаар зүйлийн 32.3.6 дахь заалтын “тогтоол” гэсний дараа “бусад шийдвэр,” гэж, 53 дугаар зүйлийн 53.9 дэх хэсгийн “Үндсэн хуульд” гэсний өмнө “Монгол Улсын” гэж, “ээлжит” гэсний дараа “болон ээлжит бус” гэж тус тус нэмсүгэй.

**3 дугаар зүйл.**Монгол Улсын Их Хурлын чуулганы хуралдааны дэгийн тухай хуулийн дараахь хэсгийг доор дурдсанаар өөрчлөн найруулсугай:

**1/20 дугаар зүйлийн 20.2 дахь хэсэг:**

“20.2.Хуульд өөрчлөлт оруулах тухай төслийг хэлэлцэхдээ хууль санаачлагчийн өргөн мэдүүлээгүй хууль, Улсын Их Хурлын бусад шийдвэр болон төсөлд тусгагдаагүй зүйл, хэсэг, заалтад өөрчлөлт оруулах тухай санал, дүгнэлт гаргахыг хориглоно.”

**2/22 дугаар зүйлийн 22.6 дахь хэсэг:**

“22.6.Нэгдсэн хуралдаанаар төслийн анхны хэлэлцүүлэг явуулах үед Байнгын хорооны хуралдаанаар төслийн анхны хэлэлцүүлгийг дахин явуулах шаардлагатай гэж гишүүдийн олонхи үзсэн бол төслийг анхны хэлэлцүүлэгт бэлтгүүлэхээр Байнгын хороонд шилжүүлнэ.”

**4 дүгээр зүйл.**Монгол Улсын Их Хурлын чуулганы хуралдааны дэгийн тухай хуулийн 4 дүгээр зүйлийн 4.10 дахь хэсгийн “Үндсэн хуулийн” гэснийг “Монгол Улсын Үндсэн хуулийн” гэж, “Үндсэн хуульд” гэснийг “Монгол Улсын Үндсэн хуульд” гэж, 5 дугаар зүйлийн 5.1, 5.2 дахь хэсэг, 11 дүгээр зүйлийн 11.1 дэх хэсэг, 16 дугаар зүйлийн 16.1.1 дэх заалтын “Улсын Их Хурлын” гэснийг “Монгол Улсын Их Хурлын” гэж, 10 дугаар зүйлийн 10.2 дахь хэсгийн “гишүүнээс гаргасан саналыг горимынх гэх бөгөөд” гэснийг “Улсын Их Хурал дахь нам /эвсэл/-ийн бүлгийн дарга бүлгийг төлөөлөн санал гаргаж болох бөгөөд” гэж, 12 дугаар зүйлийн 12.1 дэх хэсгийн “Улсын Их Хурлын тухай” гэснийг “Монгол Улсын Их Хурлын тухай” гэж, 8 дугаар зүйлийн 8.1.7 дахь заалтын “байх” гэснийг “байх бөгөөд нэмэлт хариулт, тайлбар хангалтгүй гэж үзвэл тухайн гишүүний саналаар 2 хүртэл удаа тус бүр 1 минутаас илүүгүй хугацаагаар дахин нэмэлт асуулт асууж, тайлбар авах” гэж, 101 дүгээр зүйлийн 101.1.4 дэх заалтын дугаарыг 101.1.6 гэж өөрчлөх, 16 дугаар зүйлийн 16.1.1, 16.1.2 дах заалт, 18, 19 дүгээр зүйлийн гарчиг, 18 дугаар зүйлийн 18.3 дахь хэсэг, 19 дүгээр зүйлийн 19.3.5 дахь заалтын “төслийн үзэл баримтлалыг” гэснийг “төслийг” гэж, 18 дугаар зүйлийн 18.4 дэх хэсгийн “бөгөөд хэлэлцэх эсэх” гэснийг “бөгөөд үзэл баримтлалыг дэмжих эсэх” гэж, мөн зүйлийн 18.5 дахь хэсгийн “санал, дүгнэлтийг” гэснийг “саналыг” гэж, 19 дүгээр зүйлийн 19.3.6 дахь заалтын “төслийг хэлэлцэх нь зүйтэй гэж үзсэн бол төслийг” гэснийг “үзэл баримтлалыг дэмжих нь зүйтэй гэж үзсэн бол төслийг үзэл баримтлалын хүрээнд хэлэлцэхийг дэмжсэнд тооцон” гэж, мөн зүйлийн 19.3.7 дахь заалтын “төслийг хэлэлцэхийг” гэснийг “төслийн үзэл баримтлалыг” гэж, “төслийг хэлэлцэх шаардлагагүй гэж үзсэн бол” гэснийг “төслийн үзэл баримтлалыг дэмжихгүй гэж үзсэн бол төслийг” гэж, 20 дугаар зүйлийн 20.1 дэх хэсгийн “Шинэ” гэснийг “Анхдагч” гэж, 21 дүгээр зүйлийн 21.1 дэх хэсгийн “Энэ хуулийн” гэснийг “Энэ хуульд өөрөөр заагаагүй бол энэ хуулийн” гэж, 22 дугаар зүйлийн 22.2 дахь хэсгийн “5” гэснийг “4” гэж, 26 дугаар зүйлийн 26.1 дэх хэсгийн “Төсвийн байгууллагын удирдлага, санхүүжилтийн тухай хуулийн 37.4-т” гэснийг “Төсвийн тухай хуулийн 8.10.3-т” гэж, 27 дугаар зүйлийн 27.3 дахь хэсгийн “2 хариултын томъёоллыг” гэснийг “хариултын хувилбарыг” гэж, 31 дүгээр зүйлийн 31.5 дахь хэсгийн “хүлээн зөвшөөрөх” гэснийг “хүлээн авах” гэж, мөн зүйлийн 31.8 дахь хэсгийн “хүлээн зөвшөөрсөн” гэснийг “хүлээн авсан” гэж, “хүчингүй болгож” гэснийг “хүчингүй болгох” гэж, 32 дугаар зүйлийн 32.3.5 дахь заалтын “зөвшөөрсөн бол тухайн хууль” гэснийг “зөвшөөрсөн бол ажлын 10 өдрийн дотор тухайн болон холбогдох бусад хууль” гэж, 37 дугаар зүйлийн 37.2 дахь хэсэг, 47 дугаар зүйлийн 47.2.4 дэх заалтын “газрын” гэснийг “хорооны” гэж, 50 дугаар зүйлийн 50.1.5 дахь заалтын “1” гэснийг “5” гэж, 53 дугаар зүйлийн 53.7 дахь хэсгийн “хүлээн зөвшөөрөөгүй” гэснийг “хүлээн аваагүй” гэж, мөн зүйлийн 53.10 дахь хэсгийн “хэвлэн нийтлэх бөгөөд түүнийг албан ёсны эх гэж үзнэ.” гэснийг “албан ёсоор нийтэлнэ.” гэж, 54 дүгээр зүйлийн 54.3 дахь хэсгийн “гар /бичгийн/” гэснийг “товч” гэж, мөн зүйлийн 54.6 дахь хэсгийн “гар” гэснийг “товч” гэж тус тус өөрчилсүгэй.

**5 дугаар зүйл.**Монгол Улсын Их Хурлын чуулганы хуралдааны дэгийн тухай хуулийн 22 дугаар зүйлийн 22.5 дахь хэсгийн “үндэслэлээр төслийг хэлэлцэх боломжгүй гэсэн” гэснийг, 28 дугаар зүйлийн 28.8 дахь хэсгийн “эсхүл” гэснийг, 54 дүгээр зүйлийн 54.8 дахь хэсгийн “ногдол,” гэснийг тус тус хассугай.

**6 дугаар зүйл.**Монгол Улсын Их Хурлын чуулганы хуралдааны дэгийн тухай хуулийн 91 дүгээр зүйлийн 91.2 дахь хэсэгт оруулсан нэмэлтийг 2018 оны 10 дугаар сарын 01-ний өдрөөс эхлэн дагаж мөрдсүгэй.

Гарын үсэг